
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1239 

24 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παύση της ισχύος της πράξης ορισμού της εταιρεί¬ 
ας «ΑΝΔΡΕΑΣ ΜΑΡΤΙΝΟΣ - ΑΛΕΞΑΝΔΡΑ ΜΑΡΤΙ¬ 
ΝΟΥ Ο.Ε.», με διακριτικό τίτλο «ΜΙΝΕΡΒΑ ΜΑΡΙΝ», 
ως εκκαθαρίστριας αρχής για την τακτοποίηση 
λογαριασμών της ναυτικής κινητής και ναυτικής 

κινητοδορυφορικής υπηρεσίας. 1 

Έγκριση της υπ’ αριθ. 7/2015 απόφασης του Διοικητι¬ 
κού Συμβουλίου του ΝΠΔΔ με την επωνυμία «Κέ¬ 
ντρο Δραστηριότητας και Κοινωνικής Προστασί¬ 
ας Παιδιών και Νέων - Εθνική Στέγη» του Δήμου 
Νέας Σμύρνης, περί σύστασης μίας (1) προσωρι¬ 
νής προσωποπαγούς θέσης ιδιωτικού δικαίου αο¬ 
ρίστου χρόνου στον ΟΕΥ του Νομικού Προσώπου 

σε εφαρμογή δικαστικής απόφασης. 2 

Έγκριση της υπ’ αρ. 67/2015 απόφασης του Διοικητι¬ 
κού Συμβουλίου του ΝΠΔΔ με την επωνυμία «Πο¬ 
λιτιστικός Αθλητικός Οργανισμός (Π.Α.Ο.Δ.ΗΛ)» - 
«Γρηγόρης Γρηγορίου» του Δήμου Ηλιούπολης, 
περί σύστασης μίας (1) προσωρινής προσωποπα¬ 
γούς θέσης ιδιωτικού δικαίου αορίστου χρόνου 
στον ΟΕΥ του Νομικού Προσώπου σε εφαρμογή 


δικαστικής απόφασης. 3 

Τροποποίηση της υπ’ αριθμ. 10373/8941/05-03-2013 
απόφασης, περί «Καθιέρωσης λειτουργίας υπη¬ 
ρεσιών του Δήμου Σαρωνικού Αττικής σε 24ωρη 

βάση». 4 

Διαπίστωση αυτοδίκαιης κατάληψης θέσεων κλάδου 

Δημοτικής Αστυνομίας. 5 

Διαπίστωση αυτοδίκαιης κατάληψης θέσης κλάδου 

ΔΕ Δημοτικής Αστυνομίας. 6 

Διαπίστωση αυτοδίκαιης κατάληψης θέσης κλάδου 
ΔΕ Δημοτικής Αστυνομίας. 7 


Ίδρυση Εργαστηρίου με την επωνυμία «Εργαστήριο 
Παιδαγωγικής και Κοινωνιολογικής ανάλυσης» 
στο Παιδαγωγικό Τμήμα Ειδικής Αγωγής της Σχο¬ 
λής Ανθρωπιστικών και Κοινωνικών Επιστημών 


του Πανεπιστημίου Θεσσαλίας. 8 

Ένταξη μέλους κατηγορίας Ε.Τ.Ε.Π. στην κατηγορία 
Ε.ΔΙ.Π. του Τμήματος Πολιτικών Μηχανικών Τ.Ε. 
και Μηχανικών Γεωπληροφορικής και Τοπογρα¬ 
φίας Τ.Ε. του Τ.Ε.Ι. Κεντρικής Μακεδονίας. 9 


ΑΠΟΦΑΣΕΙ Σ 

Αριθμ. 74447/1711 π.ε. (1) 

Παύση της ισχύος της πράξης ορισμού της εταιρεί¬ 
ας «ΑΝΔΡΕΑΣ ΜΑΡΤΙΝΟΣ - ΑΛΕΞΑΝΔΡΑ ΜΑΡΤΙΝΟΥ 
Ο.Ε.», με διακριτικό τίτλο «ΜΙΝΕΡΒΑ ΜΑΡΙΝ», ως εκ- 
καθαρίστριας αρχής για την τακτοποίηση λογαρια¬ 
σμών της ναυτικής κινητής και ναυτικής κινητοδο- 
ρυφορικής υπηρεσίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ, 
ΥΠΟΔΟΜΩΝ, ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. του άρθρου 4 του Ν. 4070/2012 «Ρυθμίσεις Ηλεκτρο¬ 
νικών Επικοινωνιών, Μεταφορών, Δημοσίων Έργων και 
άλλες διατάξεις» (Α' 82), όπως ισχύει. 

β. του άρθρου 5 του Π.δ. 137/2014 «Αναγνώριση εκκα- 
θαριστριών εταιριών που αναλαμβάνουν τη λογιστική 
τακτοποίηση λογαριασμών της κινητής ναυτικής και 
της κινητής ναυτικής δορυφορικής υπηρεσίας των ελ¬ 
ληνικών εμπορικών πλοίων» (Α' 227). 

γ. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (Α' 98), όπως ισχύει. 

δ. του Π.δ. 109/2014 «Οργανισμός του Υπουργείου Υπο¬ 
δομών, Μεταφορών και Δικτύων» (Α' 176). 

ε. του άρθρου 2 του Π.δ. 24/2015 «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» (Α' 20). 

2. Την υπ’ αριθμ. Υ144/30-03-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας, Υποδομών, Ναυτιλίας και Τουρι¬ 
σμού, Χρήστο Σπίρτζη» (Β' 483). 

3. Την υπ’ αριθμ. 78977/2399/13-01-2000 (Β' 92) απόφα¬ 
ση του Υπουργού Μεταφορών και Επικοινωνιών, με την 
οποία η εταιρεία «ΑΝΔΡΕΑΣ ΜΑΡΤΙΝΟΣ-ΑΛΕΞΑΝΔΡΑ 
ΜΑΡΤΙΝΟΥ Ο.Ε.», με διακριτικό τίτλο «ΜΙΝΕΡΒΑ ΜΑΡΙΝ», 
ορίσθηκε ως εκκαθαρίστρια αρχή για την εκμετάλλευ¬ 
ση, εκκαθάριση και λογιστική τακτοποίηση λογαρια¬ 
σμών της ναυτικής κινητής και ναυτικής κινητοδορυ- 
φορικής υπηρεσίας, με χαρακτηριστικό κωδικό αριθμό 
αναγνώρισης (ΟΙΑΟ) <3Β 15. 

4. Την από 16-12-2014 αίτηση της εταιρείας «ΑΝΔΡΕΑΣ 
ΜΑΡΤΙΝΟΣ-ΑΛΕΞΑΝΔΡΑ ΜΑΡΤΙΝΟΥ ΟΕ», με την οποία 

αιτείται την παύση της ισχύος της πράξης ορισμού της, 
ως εκκαθαρίστριας αρχής. 

5. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Παύουμε την ισχύ της υπ’ αριθμ. 78977/2399/13-01-2000 
Υπουργικής απόφασης, με την οποία η εταιρεία «ΑΝΔΡΕ- 
ΑΣ ΜΑΡΤΙΝΟΣ-ΑΛΕΞΑΝΔΡΑ ΜΑΡΤΙΝΟΥ ΟΕ», με διακριτι¬ 
κό τίτλο «ΜΙΝΕΡΒΑ ΜΑΡΙΝ», ορίσθηκε ως εκκαθαρίστρια 
αρχή Υ^α την εκμετάλλευση, εκκαθάριση και λογιστική 
τακτοποίηση λογαριασμών της ναυτικής κινητής και 
ναυτικής κινητοδορυφορικής υπηρεσίας, με κωδικό ανα¬ 
γνώρισης (ΟΙΑΟ) ΘΒ 15, κατόπιν αιτήματος της. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Παπάγος, 30 Μα'ίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΠΙΡΤΖΗΣ 
-♦- 

Αριθμ. 39100/21386+35510/19420+34224/18647 (2) 

Έγκριση της υπ’ αριθ. 7/2015 απόφασης του Διοικητι¬ 
κού Συμβουλίου του ΝΠΔΔ με την επωνυμία «Κέ¬ 
ντρο Δραστηριότητας και Κοινωνικής Προστασίας 
Παιδιών και Νέων - Εθνική Στέγη» του Δήμου Νέας 
Σμύρνης, περί σύστασης μίας (1) προσωρινής προ¬ 
σωποπαγούς θέσης ιδιωτικού δικαίου αορίστου χρό¬ 
νου στον ΟΕΥ του Νομικού Προσώπου σε εφαρμογή 
δικαστικής απόφασης. 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) του Π.δ. 135/2010 (ΦΕΚ 228/Α727-1-2010) «Οργανι¬ 
σμός Αποκεντρωμένης Διοίκησης Αττικής». 

β) του άρθρου 225 του Ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης». 

γ) του άρθρου 10 του Ν. 3584/2007 (ΦΕΚ 143/Α72007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων». 

δ) του άρθρου 1 του Ν. 3068/2002 (ΦΕΚ 274/Α7 
14-11-2002) «Συμμόρφωση της διοίκησης σε δικαστικές 
αποφάσεις και λοιπές διατάξεις» 

ε) την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

2. Τις διατάξεις του άρθρου 56 του Ν.4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών», σε συνδυασμό με το άρθρο 28 του 
Ν. 4325/2015 (ΦΕΚ 47/Α72015) «Εκδημοκρατισμός της 
Διοίκησης - Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

3. Την υπ’ αριθ. 4/06-02-2015 πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα¬ 
ραίτησης του Γ ενικού Γ ραμματέα Αποκεντρωμένης Δι¬ 
οίκησης Αττικής. 

4. Την υπ’ αρ. 247/2014 απόφαση του Μονομελούς 
Πρωτοδικείου Αθηνών (Τμήμα Εργατικών Διαφορών) 
με την οποία αναγνωρίστηκε ότι η ενάγουσα Μαρία 
Λουρεντζάτου του Νικολάου συνδέεται με το ΝΠΔΔ με 


την επωνυμία «Κέντρο Δραστηριότητας και Κοινωνικής 
Προστασίας Παιδιών και Νέων - Εθνική Στέγη» του Δή¬ 
μου Νέας Σμύρνης με σύμβαση εξαρτημένης εργασίας 
ιδιωτικού δικαίου αορίστου χρόνου. 

5. Το υπ’ αρ. πρωτ. 54/2015 Πιστοποιητικό του Πρω¬ 
τοδικείου Αθηνών από το οποίο προκύπτει ότι κατά 
της ανωτέρω απόφασης του Μονομελούς Πρωτοδικείου 
Αθηνών δεν έχει ασκηθεί ένδικο μέσο (τακτικό ή έκτα¬ 
κτο) από οποιονδήποτε. 

6. Την ορθή επανάληψη της υπ’ αρ. 56/2014 απόφαση 
του Διοικητικού Συμβουλίου του ΝΠΔΔ με την επωνυμία 
«Κέντρο Δραστηριότητας και Κοινωνικής Προστασίας 
Παιδιών και Νέων - Εθνική Στέγη» του Δήμου Νέας Σμύρ¬ 
νης με θέμα της άσκησης ή μη εφέσεως κατά της υπ' 
αριθμ. 247/2014 απόφασης του Μονομελούς Πρωτοδι¬ 
κείου Αθηνών (Τμήμα Εργατικών Διαφορών). 

7. Την υπ’ αρ. 7/2015 απόφαση του Διοικητικού Συμ¬ 
βουλίου του ΝΠΔΔ με την επωνυμία «Κέντρο Δραστηρι¬ 
ότητας και Κοινωνικής Προστασίας Παιδιών και Νέων - 
Εθνική Στέγη» του Δήμου Νέας Σμύρνης περί σύστασης 
μίας (1) προσωρινής προσωποπαγούς θέσης ιδιωτικού 
δικαίου αορίστου χρόνου στον ΟΕΥ του εν λόγω νομικού 
προσώπου Δήμου Νέας Σμύρνης, σε εφαρμογή της υπ’ 
αρ. 247/2014 αμετάκλητης δικαστικής απόφασης του 
Μονομελούς Πρωτοδικείου Αθηνών (Τμήμα Εργατικών 
Διαφορών). 

8. Την υπ’ αριθμ. 72/2015 απόφαση του Δημοτικού 
Συμβουλίου του Δήμου Νέας Σμύρνης σύμφωνα με την 
οποία επικυρώνεται η υπ’ αριθμ. 7/2015 απόφαση του 
ΔΣ του εν λόγω Νομικού Προσώπου, αποφασίζουμε: 

Εγκρίνουμε την υπ’ αρ. 7/2015 απόφαση του Διοικη¬ 
τικού Συμβουλίου του ΝΠΔΔ με την επωνυμία «Κέντρο 
Δραστηριότητας και Κοινωνικής Προστασίας Παιδιών 
και Νέων - Εθνική Στέγη» του Δήμου Νέας Σμύρνης, 
περί σύστασης μίας (1) προσωρινής προσωποπαγούς 
θέσης ιδιωτικού δικαίου αορίστου χρόνου στον ΟΕΥ 
του εν λόγω νομικού προσώπου, σε εφαρμογή της 
υπ’ αρ. 247/2014 αμετάκλητης δικαστικής απόφασης του 
Μονομελούς Πρωτοδικείου Αθηνών (Τμήμα Εργατικών 
Διαφορών), ως εξής: 

ΟΝΟΜΑΤΕΠΩΝΥΜΟ: ΜΑΡΙΑ ΛΟΥΡΕΝΤΖΑΤΟΥ 

ΚΑΤΗΓΟΡΙΑ: ΤΕ 

ΕΙΔΙΚΟΤΗΤΑ: ΛΟΓΙΣΤΩΝ 

ΑΡ.ΟΕΣΕΩΝ: 1. 

Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου. Η εν λόγω θέση 
καταργείται μόλις κενωθεί με οποιονδήποτε τρόπο. 

Από την απόφαση αυτή θα προκληθεί δαπάνη για το 
κόστος μισθοδοσίας του παραπάνω προσωπικού ύψους 
9.000,00€ περίπου, η οποία έχει προβλεφθεί στον προϋ¬ 
πολογισμό του Δήμου οικονομικού έτους 2015 σε βάρος 
των Κ.Α. 15.6021.0001 και 15.6052.0001. Ανάλογη δαπά¬ 
νη ύψους 16.000,00 € περίπου θα προβλεφθεί στους 
αντίστοιχους ΚΑ των προϋπολογισμών των επόμενων 
οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαίου 2015 

Η Ασκούσα καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

Αριθμ. 36621/20051 (3) 

Έγκριση της υπ’ αρ. 67/2015 απόφασης του Διοικητικού 
Συμβουλίου του ΝΠΔΔ με την επωνυμία «Πολιτιστι¬ 
κός Αθλητικός Οργανισμός (ΠΑ.Ο.Δ.ΗΛ)» - «Γρηγόρης 
Γρηγορίου» του Δήμου Ηλιούπολης, περί σύστασης 
μίας (1) προσωρινής προσωποπαγούς θέσης ιδιωτι¬ 
κού δικαίου αορίστου χρόνου στον ΟΕΥ του Νομι¬ 
κού Προσώπου σε εφαρμογή δικαστικής απόφασης. 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) του Π.δ. 135/2010 (ΦΕΚ 228/Α727-1-2010) «Οργανι¬ 
σμός Αποκεντρωμένης Διοίκησης Αττικής», 

β) του άρθρου 225 του Ν. 3852/2010 (ΦΕΚ 87/Α'/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης», 

γ) του άρθρου 10 του Ν. 3584/2007 (ΦΕΚ 143/Α72007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων», 

δ) του άρθρου 1 του Ν. 3068/2002 (ΦΕΚ 274/Α7 
14-11-2002) «Συμμόρφωση της διοίκησης σε δικαστικές 
αποφάσεις και λοιπές διατάξεις», 

ε) την απόφαση της Ολομέλειας του Ελεγκτικού Συνε¬ 
δρίου της 3ης Συνεδρίασης της 17ης Φεβρουάριου 2010. 

2. Τις διατάξεις του άρθρου 56 του Ν.4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών», σε συνδυασμό με το άρθρο 28 του 
Ν. 4325/2015 (ΦΕΚ 47/Α72015) «Εκδημοκρατισμός της 
Διοίκησης - Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

3. Τις διατάξεις του άρθρου 28 του Ν.4325/2015 (ΦΕΚ 
47/Α72015) σύμφωνα με τις οποίες έως ότου διοριστεί 
ο Συντονιστής Αποκεντρωμένης Διοίκησης, ο ασκών 
Καθήκοντα Γ ενικού Γ ραμματέα εξακολουθεί να ασκεί 
αρμοδιότητές του. 

4. Την υπ’ αριθ. 4/06-02-2015 πράξη του Υπουργικού 
Συμβουλίου (ΦΕΚ 24/Α706-02-2015) περί αποδοχής πα¬ 
ραίτησης του Γ ενικού Γ ραμματέα Αποκεντρωμένης Δι¬ 
οίκησης Αττικής. 

5. Την υπ’ αρ. 2875/2013 απόφαση του Μονομελούς 
Πρωτοδικείου Αθηνών (Τμήμα Εργατικών Διαφορών) 
με την οποία αναγνωρίστηκε ότι ο ενάγων Μπαρμπαγι- 
ώργης Δημήτριος του Χρήστου, συνδέεται με το ΝΠΔΔ 
με την επωνυμία «Πολιτιστικός Αθλητικός Οργανισμός 
(Π.Α.Ο.Δ.ΗΛ)» - «Γ ρηγόρης Γ ρηγορίου» του Δήμου Ηλι¬ 
ούπολης με σύμβαση εξαρτημένης εργασίας ιδιωτικού 
δικαίου αορίστου χρόνου. 

6. Το υπ’ αρ. πρωτ. 3681/2015 Πιστοποιητικό του Πρω¬ 
τοδικείου Αθηνών από το οποίο προκύπτει ότι κατά 
της ανωτέρω απόφασης του Μονομελούς Πρωτοδικείου 
Αθηνών δεν έχει ασκηθεί ένδικο μέσο (τακτικό ή έκτα¬ 
κτο) από οποιονδήποτε. 

8. Την υπ’ αρ. 67/2015 απόφαση του Διοικητικού Συμ¬ 
βουλίου του ΝΠΔΔ με την επωνυμία «Πολιτιστικός Αθλη¬ 
τικός Οργανισμός (Π.Α.Ο.Δ.ΗΛ)» - «Γ ρηγόρης Γ ρηγορίου» 
του Δήμου Ηλιούπολης περί σύστασης μίας (1) προσω¬ 
ρινής προσωποπαγούς θέσης ιδιωτικού δικαίου αορί¬ 
στου χρόνου στον ΟΕΥ του εν λόγω νομικού προσώπου 
Δήμου Ηλιούπολης, σε εφαρμογή της υπ’ αρ. 2875/2013 
δικαστικής απόφασης του Μονομελούς Πρωτοδικείου 
Αθηνών (Τμήμα Εργατικών Διαφορών), αποφασίζουμε: 


Εγκρίνουμε την υπ’ αρ. 67/2015 απόφαση του Διοικη¬ 
τικού Συμβουλίου του ΝΠΔΔ με την επωνυμία «Πολιτι¬ 
στικός Αθλητικός Οργανισμός (Π.Α.Ο.Δ.ΗΛ)» - «Γρηγόρης 
Γ ρηγορίου» του Δήμου Ηλιούπολης, περί σύστασης μίας 
(1) προσωρινής προσωποπαγούς θέσης ιδιωτικού δικαί¬ 
ου αορίστου χρόνου στον ΟΕΥ του εν λόγω νομικού 
προσώπου, σε εφαρμογή της υπ’ αρ. 2875/2013 δικαστι¬ 
κής απόφασης του Μονομελούς Πρωτοδικείου Αθηνών 
(Τμήμα Εργατικών Διαφορών), ως εξής: 

ΟΝΟΜΑΤΕΠΩΝΥΜΟ: ΔΗΜΗΤΡΙΟΣ ΜΠΑΡΜΠΑΓΙΩΡΓΗΣ 

ΚΑΤΗΓΟΡΙΑ: ΔΕ 

ΕΙΔΙΚΟΤΗΤΑ: ΑΝΑΛΥΤΗΣ ΠΛΗΡΟΦΟΡΙΑΚΩΝ ΣΥΣΤΗ¬ 
ΜΑΤΩΝ 

ΑΡ.ΟΕΣΕΩΝ: 1. 

Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου. Η εν λόγω θέση 
καταργείται μόλις κενωθεί με οποιονδήποτε τρόπο. 

Από την απόφαση αυτή θα προκληθεί δαπάνη για 
το κόστος μισθοδοσίας του παραπάνω προσωπικού 
ύψους 7.600,00€ περίπου, η οποία έχει προβλεφθεί στον 
προϋπολογισμό του Δήμου οικονομικού έτους 2015 σε 
βάρος των Κ.Α. 15.6021.0001 και 15.6052.0001. Ανάλογη 
δαπάνη ύψους 12.900,00 € περίπου θα προβλεφθεί στους 
αντίστοιχους ΚΑ των προϋπολογισμών των επόμενων 
οικονομικών ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 

Η Ασκούσα καθήκοντα Γ ενικού Γ ραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 

-♦- 

Αριθμ. 29055/15965 (4) 

Τροποποίηση της υπ’ αριθμ. 10373/8941/05-03-2013 από¬ 
φασης, περί «Καθιέρωσης λειτουργίας υπηρεσιών 
του Δήμου Σαρωνικού Αττικής σε 24ωρη βάση». 

Η ΑΣΚΟΥΣΑ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.δ. 135/2010 «Οργανισμός της Απο¬ 
κεντρωμένης Διοίκησης Αττικής»(ΦΕΚ 228/Α727-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010).3 

3. Τις διατάξεις του άρθρου 36 του Ν.3584/2007 «Κύρω¬ 
ση του Κώδικα Κατάστασης Δημοτικών και Κοινοτικών 
Υπαλλήλων» (ΦΕΚ 143/Α728-06-2007). 

4. Τ ις διατάξεις του άρθρου 56 του Ν.4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών», σε συνδυασμό με το άρθρο 28 του 
Ν. 4325/2015 (ΦΕΚ 47/Α72015) «Εκδημοκρατισμός της 
Διοίκησης -Καταπολέμηση Γραφειοκρατίας και Ηλε¬ 
κτρονική Διακυβέρνηση. Αποκατάσταση αδικιών και 
άλλες διατάξεις». 

5. Την αριθμ. 4/06-02-2015 πράξη του Υπουργικού Συμ¬ 
βουλίου (ΦΕΚ 24/Α706-02-2015) περί αποδοχής παραιτή- 
σεως του Γ ενικού Γ ραμματέα Αποκεντρωμένης Αττικής. 

6. Την υπ’ αριθ. 14/2013 απόφαση του Δημοτικού Συμ¬ 
βουλίου Δήμου Σαρωνικού, περί καθιέρωσης λειτουργί¬ 
ας των υπηρεσιών του Δήμου σε 24ωρη βάση 

7. Την υπ’ αριθ. πρωτ. 10373/8941 απόφαση σύμφωνα με 
την οποία εγκρίνεται η καθιέρωση της παραπάνω ανα- 
φερόμενης απόφασης του εν λόγω Δήμου. (ΦΕΚ 621/Β7 
15-03-2013). 

8. Την υπ’ αριθ. 59/2015 απόφαση του Δημοτικού Συμ¬ 
βουλίου Δήμου Σαρωνικού περί τροποποίηση της υπ' 
αριθμ. 14/2013 απόφασης του Δ.Σ ως προς τους ΚΑ του 
προϋπολογισμού τους, αποφασίζουμε: 

Τροποποιούμε την υπ’ αριθμ. 10373/8941/05-03-2013 
απόφασή, με την οποία καθιερώθηκε διαφορετικό ωρά¬ 
ριο λειτουργίας στις Υπηρεσίες Καθαριότητας και Ηλε- 
κτροφωτισμού, Ύδρευσης Άρδευσης και Αποχέτευσης 
και Νεκροταφείου του Δήμου Σαρωνικού και συμπλη¬ 
ρώνουμε τους Κ.Α. ως εξής: 

ΚΑ 00-6492.005, ΚΑ 00-6492.007, ΚΑ 20-6011.001, ΚΑ 
20-6051.001, ΚΑ 20-6051.003, ΚΑ 20-6051, ΚΑ 004,20- 
6021.001, ΚΑ 20-6052.001, ΚΑ 20-6041.001, ΚΑ 20-6054.001, 
ΚΑ 25-6011.001, ΚΑ 25-6051.001, ΚΑ 25-6051.003, ΚΑ 25- 
6051.004, ΚΑ 25-6051.005, ΚΑ 25-6021.001, ΚΑ 25-6052.001. 

Από τις διατάξεις της απόφασης αυτής προκαλείται 
δαπάνη ύψους 82.036,00€ περίπου σε βάρος του προϋ¬ 
πολογισμού του Δήμου Σαρωνικού, που θα βαρύνει τους 
εν λόγω κωδικούς. Δαπάνη ύψους 140.633,00 περίπου 
προκαλείται για τα επόμενα έτη σε βάρος των ιδίων 
κωδικών του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 
ΚΑΛΛΙΟΠΗ ΚΑΡΔΑΜΙΤΣΗ 
-♦- 

Αριθμ. 11528 (5) 

Διαπίστωση αυτοδίκαιης κατάληψης θέσεων κλάδου 
Δημοτικής Αστυνομίας. 

Ο ΑΝΤΙΔΗΜΑΡΧΟΣ ΧΕΡΣΟΝΗΣΟΥ 

Έχοντας υπόψη: 

1. Τις διατάξεις των άρθρων 58 και 59 του Ν. 3852/2010 
και την αριθμό 134574/3-9-2014 απόφαση Δημάρχου περί 
ορισμού Αντιδημάρχων και μεταβίβασης αρμοδιοτήτων 
του. 

2. Τις διατάξεις του άρθρου 81 του Ν. 4172/2013 «Φο¬ 
ρολογία εισοδήματος, επείγοντα μέτρα εφαρμογής του 
Ν. 4046/2012, του Ν. 4093/2012 και του Ν. 4127/2013 και 
άλλες διατάξεις» (ΦΕΚ 167/23-7-2013/τ.Α'). 

3. Την με αριθμό 66/2013 διαπιστωτική πράξη Αντιδη- 
μάρχου Χερσονήσου με αριθμ. πρωτ. 27138/23-09-2013 
με την οποία καταργήθηκαν οι θέσεις των κλάδων ΠΕ, 
ΤΕ και ΔΕ 23 Δημοτικής Αστυνομίας του Δήμου Χερ¬ 
σονήσου από τις 23/09/2013. 

4. Την με αριθμό 67/2013 διαπιστωτική πράξη Αντιδη- 
μάρχου Χερσονήσου με αριθμ. πρωτ. 27142/23-09-2013 
με την οποία τέθηκαν σε διαθεσιμότητα οι υπάλληλοι 
των κλάδων ΠΕ, ΤΕ και ΔΕ 23 Δημοτικής Αστυνομίας 
του Δήμου Χερσονήσου από τις 23/09/2013. 

5. Το γεγονός ότι οι παρακάτω Δημοτικοί Αστυνο¬ 
μικοί μετακινήθηκαν στις υπηρεσίες της Ελληνικής 
Αστυνομίας, ύστερα από την αριθ. Πρωτ. ΔΙΠΙΔΔ/Β.2.Δ/ 
οικ.13594/30.5.14 απόφαση του Υπουργού Διοικητικής 
Μεταρρύθμισης και Ηλεκτρονικής Διακυβέρνησης, η 
οποία δημοσιεύθηκε στο ΦΕΚ 673/2-6-2014/τ.Γ': Καρα- 
γιάννης Μύρων του Γεωργίου, Κομονταχάκης Ιωάννης 


του Γ εωργίου, Σαγιάς Αντώνιος του Γ εωργίου, Χατζη- 
γεωργίου Νικόλαος του Γ εωργίου. 

6. Τις διατάξεις των άρθρων 14,17 και 19 του Ν. 4325/ 
2015 (ΦΕΚ 47/11-5-2015/τ.Α'). 

7. Τ ις από 21/5/2015 εμπρόθεσμες αιτήσεις των ανωτέ¬ 
ρω Δημοτικών Αστυνομικών για επαναφορά στις θέσεις 
που επανασυστήθηκαν αυτοδικαίως στον Δήμο Χερσο¬ 
νήσου με την δημοσίευση του Ν. 4325/2015 (άρθρου 19, 
παρ. 1) στο ΦΕΚ 47/11 -5-2015/τ.Α'. 

8. Την με αριθμ. πρωτ 10642/29-05-2015 βεβαίωση από 
τον προϊστάμενο του γραφείου προσωπικού για τους 
βαθμούς και τα Μισθολογικά κλιμάκια των παραπάνω 
Δημοτικών Αστυνομικών κατά την θέση τους σε δια¬ 
θεσιμότητα. 

9. Την με αριθμό πρωτ. 11516/10-06-2015 βεβαίωση της 
Δ/νσης Οικονομικών Υπηρεσιών του Δήμου Χερσονήσου 
ότι υπάρχει εγγεγραμμένη πίστωση για την κάλυψη της 
δαπάνης της μισθοδοσίας των Δημοτικών Αστυνομικών, 
διαπιστώνει: 

Την από 11/5/2015 κατάταξη στις επανασυσταθείσες 
μόνιμες θέσεις κλάδου ΔΕ 23 Δημοτικής Αστυνομίας 
των παρακάτω υπαλλήλων, με τον ίδιο βαθμό και μισθο- 
λογικό κλιμάκιο που κατείχαν στις 23/9/2013, ημερομηνία 
κατά την οποία τέθηκαν σε διαθεσιμότητα βάσει του 
Ν. 4172/2013: 

1. Καραγιάννης Μύρων του Γ εωργίου σε θέση κλάδου 
ΔΕ 23 Δημοτικής Αστυνομίας με βαθμό Γ' και στο 2ο 
μισθολογικά κλιμάκιο του βαθμού αυτού. 

2. Κομονταχάκης Ιωάννης του Γ εωργίου σε θέση κλά¬ 
δου ΔΕ 23 Δημοτικής Αστυνομίας με βαθμό ΣΤ' και 
Βασικό Μισθό του βαθμού αυτού. 

3. Σαγιάς Αντώνιος του Γεωργίου σε θέση κλάδου 
ΔΕ 23 Δημοτικής Αστυνομίας με βαθμό Γ' και στο 2ο 
μισθολογικά κλιμάκιο του βαθμού αυτού. 

4. Χατζηγεωργίου Νικόλαος του Γεωργίου σε θέση 
κλάδου ΔΕ 23 Δημοτικής Αστυνομίας με βαθμό Ε' και 
στο Ιο μισθολογικά κλιμάκιο του βαθμού αυτού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Ιουνίου 2015 

Ο Αντιδήμαρχος 
ΓΕΩΡΓΙΟΣ ΜΕΡΑΜΒΕΛΙΩΤΑΚΗΣ 
-♦- 

Αριθμ. 13683 (6) 

Διαπίστωση αυτοδίκαιης κατάληψης θέσης κλάδου 
ΔΕ Δημοτικής Αστυνομίας. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1. Τις διατάξεις του άρθρου 19 παρ. Ια, 2α του Ν. 4325/ 
2015 (Α' 47) «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

2. Την με Αρ. Πρωτ: 11799/19.5.2015 εμπρόθεσμη αίτηση 
του υπαλλήλου Γκαρίλη Κων/νου του Ιωάννη που κατε- 
τέθη στο δήμο Ορεστιάδας. 

3. Την υπ’ αριθ. 11781/19.5.2015 βεβαίωση του προϊστα¬ 
μένου της Υπηρεσίας Προσωπικού του δήμου, με την 
οποία βεβαιώνεται ότι ο Γκαρίλης Κων/νος του Ιωάννη 
κλάδου ΔΕ Ειδικής Υπηρεσίας Δημοτικής Αστυνομίας 
κατά τη θέση του σε διαθεσιμότητα κατείχε τον Ε' 
βαθμό και το Ιο μισθολογικά κλιμάκιο. 

4. Την υπ’ αριθμ. 13606/5.6.2015 βεβαίωση της οικονομι¬ 
κής υπηρεσίας του Δήμου Ορεστιάδας για την ύπαρξη 
πίστωσης για τη δαπάνη μισθοδοσίας, διαπιστώνουμε: 

Την κατάταξη από 11-5-2015 του υπαλλήλου του δήμου 
Γκαρίλη Κων/νου του Ιωάννη σε οργανική θέση του 
κλάδου ΔΕ Ειδικής Υπηρεσίας Δημοτικής Αστυνομίας 
με βαθμό Ε' και μισθολογικό κλιμάκιο Ιο. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 5 Ιουνίου 2015 

Ο Δήμαρχος 
ΒΑΣΙΛΕΙΟΣ ΜΑΥΡΙΔΗΣ 

-♦- 

Αριθμ. 13682 (7) 

Διαπίστωση αυτοδίκαιης κατάληψης θέσης κλάδου 
ΔΕ Δημοτικής Αστυνομίας. 

Ο ΔΗΜΑΡΧΟΣ ΟΡΕΣΤΙΑΔΑΣ 

Έχοντας υπόψη: 

1. Τις διατάξεις του άρθρου 19 παρ. Ια, 2α του Ν. 4325/ 
2015 (Α' 47) «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

2. Την με Αρ. Πρωτ: 11883/20.5.2015 εμπρόθεσμη αίτηση 
του υπαλλήλου Παπαζήση Κων/νου του Δημητρίου που 
κατετέθη στο δήμο Ορεστιάδας. 

3. Την υπ’ αριθ. 11768/19.5.2015 βεβαίωση του προϊ¬ 
σταμένου της Υπηρεσίας Προσωπικού του δήμου, με 
την οποία βεβαιώνεται ότι ο Παπαζήσης Κων/νος του 
Δημητρίου κλάδου ΔΕ Ειδικής Υπηρεσίας Δημοτικής 
Αστυνομίας κατά τη θέση του σε διαθεσιμότητα κατείχε 
τον Ε' βαθμό και το Ιο μισθολογικό κλιμάκιο. 

4. Την υπ’ αριθμ. 13606/5.6.2015 βεβαίωση της οικονομι¬ 
κής υπηρεσίας του Δήμου Ορεστιάδας για την ύπαρξη 
πίστωσης για τη δαπάνη μισθοδοσίας, διαπιστώνουμε: 

Την κατάταξη από 11-5-2015 του υπαλλήλου του δήμου 
Παπαζήση Κων/νου του Δημητρίου σε οργανική θέση 
του κλάδου ΔΕ Ειδικής Υπηρεσίας Δημοτικής Αστυνο¬ 
μίας με βαθμό Ε' και μισθολογικό κλιμάκιο Ιο. 

Η πράξη αυτή να δημοσιευθεί στην Εφημερίδα της 
Κυβερνήσεως 

Ορεστιάδα, 5 Ιουνίου 2015 

Ο Δήμαρχος 
ΒΑΣΙΛΕΙΟΣ ΜΑΥΡΙΔΗΣ 

-♦- 

Αριθμ. 6882 (8) 

Ίδρυση Εργαστηρίου με την επωνυμία «Εργαστήριο 
Παιδαγωγικής και Κοινωνιολογικής ανάλυσης» στο 
Παιδαγωγικό Τμήμα Ειδικής Αγωγής της Σχολής 
Ανθρωπιστικών και Κοινωνικών Επιστημών του Πα¬ 
νεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87), όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 


2. Τις αποφάσεις του Παιδαγωγικού Τμήματος Ειδικής 
Αγωγής (Συνέλευση Τμήματος αριθμ. 29η/1-4-2015) και 
της Συγκλήτου του Πανεπιστημίου Θεσσαλίας (Συνε¬ 
δρίαση 155/5-6-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Άρθρο 1 

Ίδρυση Εργαστηρίου 

Ιδρύεται στο Παιδαγωγικό Τμήμα Ειδικής Αγωγής 
του Πανεπιστημίου Θεσσαλίας το Εργαστήριο Παιδα¬ 
γωγικής και Κοινωνιολογικής Ανάλυσης, με σκοπό την 
εξυπηρέτηση των διδακτικών και ερευνητικών αναγκών 
στα γνωστικά αντικείμενα της Παιδαγωγικής και της 
Κοινωνιολογίας. 

Άρθρο 2 
Αποστολή 

Το εργαστήριο έχει ως αποστολή: 

α. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Παιδαγωγικού Τμήματος Ειδικής Αγωγής, καθώς και των 
άλλων Τμημάτων του Πανεπιστημίου Θεσσαλίας, στα 
αντικείμενα με τα οποία ασχολείται, όπως αυτά προσ¬ 
διορίζονται στο άρθρο 1. 

β. Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας στα 
γνωστικά αντικείμενα με τα οποία ασχολείται. 

γ. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής και αλλοδαπής. 

δ. Την οργάνωση σεμιναρίων, συμποσίων, συνεδριά¬ 
σεων, διαλέξεων, καθώς και την πραγματοποίηση δη¬ 
μοσιεύσεων και εκδόσεων. 

ε. Την παροχή υπηρεσιών κατά τα προβλεπόμενα στο 
Π.δ. 159/1984 «Προϋποθέσεις παροχής υπηρεσιών από τα 
Πανεπιστημιακά εργαστήρια σε ιδιώτες και κάθε νομικής 
μορφής οργανισμούς» (Α' 53). 

Άρθρο 3 
Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Παιδαγωγικού Τμή¬ 
ματος Ειδικής Αγωγής και άλλα μέλη ΔΕΠ του Π.Θ., 
των οποίων το γνωστικό αντικείμενο της θέσης τους 
εμπίπτει στα ερευνητικά ενδιαφέροντα του Εργαστη¬ 
ρίου, από μέλη του Ειδικού Τεχνικού Εργαστηριακού 
Προσωπικού (ΕΤΕΠ ), καθώς και από μέλη του λοιπού 
επιστημονικού και διοικητικού προσωπικού που τοποθε¬ 
τούνται στο εργαστήριο με τη διαδικασία των άρθρων 
4 παρ. 1(δ) του Ν.2083/1992 (Α' 159) και 13 παρ. 3(β) του 
Ν.2817/2000 «Εκπαίδευση των ατόμων με ειδικές εκπαι¬ 
δευτικές ανάγκες και άλλες διατάξεις» (Α' 78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Παιδαγωγικού Τμήματος Ειδικής Αγωγής και 
ορίζεται με τη διαδικασία του άρθρου 28 παρ. 22 του 
Ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982, μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακό - 
μεταπτυχιακό) και ερευνητικού έργου του εργαστη¬ 
ρίου, η κατάρτιση και η υποβολή στη Συνέλευση του 
Τμήματος του ετήσιου προγράμματος λειτουργίας του 
εργαστηρίου, η μέριμνα για την τήρησή του, η μέριμνα 
για την κατανομή των χώρων του εργαστηρίου, η μέρι¬ 
μνα για τη στελέχωσή του με το αναγκαίο προσωπικό, 
η μέριμνα για την οικονομική διαχείριση των εσόδων 
του, η υποβολή του ετήσιου απολογισμού των δραστη¬ 
ριοτήτων του, ο ορισμός των υπευθύνων για τα ανα¬ 
λώσιμα υλικά και του κινητού εξοπλισμού, η υπογραφή 
κάθε εγγράφου και γενικά η ευθύνη για την ομαλή και 
απρόσκοπτη λειτουργία του. 

Άρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία από 
τον εσωτερικό κανονισμό λειτουργίας του άρθρου 5 
παρ. 3δ του Ν. 2083/1992 (Α' 159). 

2. Το εργαστήριο θα εγκατασταθεί στον 2ο όροφο του 
κτηρίου III του του παραλιακού συγκροτήματος Παπα- 
στράτου του Πανεπιστημίου Θεσσαλίας. 

3. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει, μέσα στα πλαίσια της 
αποστολής του εργαστηρίου, την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλει- 
ας των εργαζομένων καθώς και στην προστασία των 
οργάνων και εγκαταστάσεών του από βλάβες. 

5. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή 
άλλους ερευνητές, που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών, επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

6. Η πρόσληψη διακεκριμένων επιστημόνων, σε τομείς 
σχετικούς με τις διδακτικές και ερευνητικές δραστη¬ 
ριότητες του εργαστηρίου, στην περίπτωση που είναι 
δυνατή κατά τις ισχύουσες διατάξεις, ενεργείται κατό¬ 
πιν εισηγήσεως του Διευθυντή από τα αρμόδια όργανα 
του Τ μήματος. 

7. Στο Εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Για την εκτέλεση πειραματικής εργασίας 
από ερευνητές, οι οποίοι δεν είναι μέλη του εργαστηρί¬ 
ου, χορηγείται άδεια ύστερα από σχετική αίτηση, στην 


οποία αναφέρονταί: ο σκοπός της εργασίας, το χρονοδι¬ 
άγραμμά της, η χρησιμοποίηση ή μη οργάνων τα οποία 
διαθέτει το εργαστήριο, οι διατάξεις οι οποίες διέπουν 
την εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

Άρθρο 6 
Έσοδα 

Τα έσοδα του Εργαστηρίου προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9 (Α' 53). 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Άρθρο 7 

Τηρούμενα βιβλία 

Γ ια τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών, βι¬ 
ντεοκασετών και οργάνων, 

- Αρχεία ερευνητικών προγραμμάτων, 

- Βιβλίο μεταβολών προσωπικού και 

- Κάθε άλλο βιβλίο ή στοιχείο που κρίνεται απαραί¬ 
τητο. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 1729 (9) 

Ένταξη μέλους κατηγορίας Ε.Τ.Ε.Π. στην κατηγορία 
Ε.ΔΙ.Π. του Τμήματος Πολιτικών Μηχανικών ΤΈ. και 
Μηχανικών Γεωπληροφορικής και Τοπογραφίας ΤΈ. 
του Τ.Ε.Ι. Κεντρικής Μακεδονίας. 

Ο ΠΡΟΕΔΡΟΣ ΤΟΥ Τ.Ε.Ι. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.1404/1983 (ΦΕΚ173/τ.Α724-11 -1983) 
«Δομή και λειτουργία των Τεχνολογικών Εκπαιδευτικών 
Ιδρυμάτων», όπως ισχύουν. 

2. Τις διατάξεις των άρθρων 29 και 79 παρ. 3 και 4 του 
Ν. 4009/2011 «Δομή, λειτουργία, διασφάλιση της ποιό- 

τητας των σπουδών και διεθνοποίηση των Ανώτατων 
Εκπαιδευτικών Ιδρυμάτων» (ΦΕΚ 195, τ.Α'). 

3. Τις διατάξεις του άρθρου 68, παράγραφος 3 του 
Ν. 4235/2014 (ΦΕΚ 32/11.2.2014/τ.Α') «Ειδικές κατηγορίες 
διδακτικού και εργαστηριακού προσωπικού των Α.Ε.Ι.» 

4. Τις διατάξεις του άρθρου 55, «Προσωπικό Ανώτατων 
Εκπαιδευτικών Ιδρυμάτων», παρ. 1 και 2 του Ν.4264/2014 
(ΦΕΚ 118/15.5.2014/τ.Α') «Προσωπικό Ανώτατων Εκπαιδευ¬ 
τικών Ιδρυμάτων». 

5. Τις διατάξεις του αριθμ. 102/5.6.2013 Π.δ. ΦΕΚ 136, 
τ.Α') «Μετονομασία του Τ.Ε.Ι. Σερρών σε Τ.Ε.Ι. Κεντρικής 
Μακεδονίας - Συγχώνευση - Κατάργηση Τμημάτων - 
Συγκρότηση Σχολών του Τ.Ε.Ι. Κεντρικής Μακεδονίας», 
όπως τροποποιήθηκε και συμπληρώθηκε με το αριθμ. 
127/2013 Π.δ. (ΦΕΚ 190, τ.Α')». 

6. Την υπ'αριθμ. 2705/Ε5/9.1.2013 Υ.Α. (ΦΕΚ 593, τ.Υ.Ο.Δ.Δ./ 
31.12.2012) με την οποία διαπιστώθηκε η εκλογή του Πα- 
σχαλούδη Δημητρίου του Κωνσταντίνου, ως Προέδρου 
του Τ.Ε.Ι. Σερρών, με τετραετή θητεία από 1.1.2013 (ΑΔΑ: 
ΒΕΙΕ9-ΜΥΟ). 

7. Την αριθμ. πρωτ. 56/18.3.2015 αίτηση του Μπαή 
Δημητρίου μέλους κατηγορίας Ε.Τ.Ε.Π. του Τμήματος 
Πολιτικών Μηχανικών Τ.Ε. και Μηχανικών Γεωπληροφο- 
ρικής και Τοπογραφίας Τ.Ε. της Σχολής Τεχνολογικών 
Εφαρμογών του Τ.Ε.Ι. Κεντρικής Μακεδονίας, για ένταξη 
στην κατηγορία Ε.ΔΙ.Π. 

8. Την αριθμ. 19-5-2015 εισηγητική έκθεση της τριμε¬ 
λούς Επιτροπής, της Σχολής Τεχνολογικών Εφαρμογών 
η οποία συγκροτήθηκε με την αριθμ. πρωτ. 74/4-5-2015 
απόφαση του Διευθυντή της Σχολής Τεχνολογικών 
Εφαρμογών, Καθηγητή Δαυίδ Κωνσταντίνου. 

9. Το αριθμ. 7/27.5.2015 απόσπασμα πρακτικού της 
Διεύθυνσης της Σχολής Τεχνολογικών Εφαρμογών το 
οποίο ομόφωνα αποφάσισε την ένταξη του Μπαή Δημη¬ 
τρίου, μέλους κατηγορίας Ε.Τ.Ε.Π. του Τμήματος Πολι¬ 
τικών Μηχανικών Τ.Ε. και Μηχανικών Γεωπληροφορικής 


και Τοπογραφίας Τ.Ε. στην κατηγορία Εργαστηριακού 
Διδακτικού Προσωπικού (Ε.ΔΙ.Π.), διότι διαθέτει τα απαι- 
τούμενα από το Νόμο προσόντα. 

10. Το γεγονός ότι με την πράξη αυτή δεν προκύπτει 
μισθολογική και βαθμολογική διαφορά και δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

την ένταξη του Μπαή Δημητρίου του Νικολάου, ο οποί¬ 
ος υπηρετεί σε οργανική θέση μόνιμου μέλους Ειδικού 
Τεχνικού Εργαστηριακού Προσωπικού (Ε.Τ.Ε.Π.) του 
Τμήματος Πολιτικών Μηχανικών Τ.Ε. και Μηχανικών Γ ε¬ 
ωπληροφορικής και Τοπογραφίας Τ.Ε του Τ.Ε.Ι. Κεντρι¬ 
κής Μακεδονίας, στην κατηγορία του Εργαστηριακού 
Διδακτικού Προσωπικού (Ε.ΔΙ.Π.), με γνωστικό αντικεί¬ 
μενο «Περιβαλλοντικός Σχεδιασμός Έργων Υποδομής», 
διατηρώντας την κατά το χρόνο ένταξης βαθμολογική 
και μισθολογική του κατάσταση έως την έκδοση του 
προβλεπόμενου στην παράγραφο 6 του άρθρου 29 του 
Ν. 4009/2011 Προεδρικού Διατάγματος και του προβλε¬ 
πόμενου Οργανισμού του Ιδρύματος, επειδή κατά το 
χρόνο υποβολής της αιτήσεώς του διαθέτει τα προσό¬ 
ντα που ορίζονται στην παράγραφο 2 του άρθρου 29 
του Ν.4009/2011. 

Η οργανική θέση της κατηγορίας του Ειδικού Τεχνι¬ 
κού Εργαστηριακού Προσωπικού (Ε.Τ.Ε.Π.) στην οποία 
υπηρετεί ο προαναφερόμενος μετατρέπεται αυτοδίκαια 
με την ολοκλήρωση της διαδικασίας ένταξής του σε 
αντίστοιχη θέση της κατηγορίας του Εργαστηριακού 
Διδακτικού Προσωπικού (Ε.ΔΙ.Π.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 5 Ιουνίου 2015 
Ο Πρόεδρος 

ΔΗΜΗΤΡΙΟΣ ΠΑΣΧΑΛΟΥΔΗΣ 



13858 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.β1.9Γ - β-(Π3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 23924061 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































